ജൂഡിത്ത് റെസ്നിക്

നാസയുടെ മുൻ ബഹിരാകാശയാത്രികയും അമേരിക്കൻ ഇലക്ട്രിക്കൽ എഞ്ചിനീയറും, സോഫ്റ്റ്വെയർ എഞ്ചിനീയറും, ബയോമെഡിക്കൽ എഞ്ചിനീയറും, പൈലറ്റും ആയിരുന്നു **ജൂഡിത്ത് ആർലിൻ റെസ്നിക്** (ഏപ്രിൽ 5, 1949 - ജനുവരി 28, 1986). എസ്ടിഎസ് -51-എൽ മിഷന്റെ വിക്ഷേപണത്തിനിടെ മറ്റ് ആറ് ക്രൂ അംഗങ്ങൾക്കൊപ്പം 1986 ജനുവരി 28 ന് ചലഞ്ചർ ബഹിരാകാശ പേടക ദുരന്തത്തിൽ മരണമടഞ്ഞ നാസ ബഹിരാകാശയാത്രികയാണ് ജൂഡിത്ത്. 145 മണിക്കൂർ ഭ്രമണപഥത്തിൽ പ്രവേശിച്ച രണ്ടാമത്തെ അമേരിക്കൻ ബഹിരാകാശവനിതയും ലോകത്തെ നാലാമത്തെ ബഹിരാകാശവനിതയുമാണ് ജൂഡിത്ത് റെസ്നിക്. കൂടാതെ ബഹിരാകാശത്തെ ആദ്യത്തെ ജൂത വനിത കൂടിയായിരുന്നു അവർ. ബഹിരാകാശ എഞ്ചിനീയറിംഗിനുള്ള ഐ‌ഇ‌ഇഇ ജൂഡിത്ത് റെസ്നിക് അവാർഡിന് ജൂഡിത്ത് റെസ്നിക്കിനോടുള്ള ബഹുമാനാർത്ഥം നാമകരണം ചെയ്യപ്പെട്ടു.

## ആദ്യകാലജീവിതം
1949 ൽ ഒഹിയോയിലെ അക്രോനിൽ സാറയുടെയും മാർവിന്റെയും മകളായി ജൂഡിത്ത് റെസ്നിക്  ജനിച്ചു. ജൂഡിത്തിന്റെ പിതാവ് എട്ട് ഭാഷകളിൽ പ്രാവീണ്യമുള്ളയാളായിരുന്നു. രണ്ടാം ലോകമഹായുദ്ധസമയത്ത് പസഫിക് തിയേറ്ററിൽ നടത്തിയ വ്യോമാക്രമണത്തിലും സൈനിക രഹസ്യാന്വേഷണ വിഭാഗത്തിലും അദ്ദേഹം സേവനമനുഷ്ഠിച്ചിട്ടുണ്ട്. ജൂഡിത്തിന്റെ മാതാപിതാക്കൾ രണ്ടുപേരും യഥാർത്ഥത്തിൽ ഉക്രെയ്നിൽ നിന്നുള്ള ജൂത കുടിയേറ്റക്കാരായിരുന്നു. ജൂഡിത്തിന്റെ കൗമാരപ്രായത്തിൽ അവളുടെ മാതാപിതാക്കൾ വിവാഹമോചനം നേടി. ഇതിനു പ്രതികരണമായി ജൂഡിത്ത് തന്റെ കസ്റ്റഡി അമ്മയിൽ നിന്ന് അച്ഛനിലേക്ക് മാറ്റുന്നതിനായി കോടതിയിൽ കേസ് തയ്യാറാക്കി ഫയൽ ചെയ്തു. ജൂഡിത്തിന് അമ്മയേക്കാളും കൂടുതൽ അടുപ്പമുണ്ടായിരുന്നത് അച്ഛനോടായിരുന്നു.

1970 ൽ ജൂഡിത്ത് ഇലക്ട്രിക്കൽ എഞ്ചിനീയറിംഗിൽ ബിരുദം കരസ്ഥമാക്കി. 1977 ൽ മേരിലാൻഡ് സർവകലാശാലയിൽ നിന്നും ഇലക്ട്രിക്കൽ എഞ്ചിനീയറിംഗിൽ പിഎച്ച്ഡി നേടി. കാർനെഗീ മെലോൺ കോളേജ് ഓഫ് എഞ്ചിനീയറിംഗിന്റെ ഡീൻ പ്രൊഫസർ ഏഞ്ചൽ ജി. ജോർദാൻ ആയിരുന്നു ജൂഡിത്തിന്റെ ഉപദേഷ്ടാവും ഉപദേശകനും. 

### സ്വകാര്യ ജീവിതം
1970 ൽ ജൂഡിത്ത് കാർനെഗീ മെലോണിലെ എഞ്ചിനീയറിംഗ് വിദ്യാർത്ഥിയായ മൈക്കൽ ഓൾഡാക്കിനെ വിവാഹം കഴിച്ചു. ദമ്പതികൾ പിന്നീട് ന്യൂജേഴ്‌സിയിലേക്ക് മാറി, അവിടെ ആർ‌സി‌എയുടെ മിസൈൽ, ഉപരിതല റഡാർ വിഭാഗത്തിൽ ജൂഡിത്ത് ജോലി ചെയ്തിരുന്നു. 1971-ൽ അവർ വാഷിംഗ്ടണിലേക്ക് മാറി. 1975 ൽ ഇരുവരും വിവാഹമോചനം നേടി.

## കരിയർ

കാർനെഗീ മെലോണിൽ നിന്ന് ബിരുദം നേടിയ ശേഷം ജൂഡിത്ത് ആർ‌സി‌എയിൽ മിസൈൽ, റഡാർ പ്രോജക്ടുകളിൽ ഡിസൈൻ എഞ്ചിനീയറായി ജോലി ചെയ്യുകയും ഗ്രാജ്വേറ്റ് സ്റ്റഡി പ്രോഗ്രാം അവാർഡ് നേടുകയും ചെയ്തു. ആർ‌സി‌എയിൽ ആയിരിക്കുമ്പോൾ, ഫെയ്സഡ് അറേ റഡാർ നിയന്ത്രണ സംവിധാനങ്ങൾക്കായി നാസ ബിൽഡിംഗ് കസ്റ്റം ഇന്റഗ്രേറ്റഡ് സർക്യൂട്ടറിയിൽ പ്രവർത്തിക്കുകയും നാസയുടെ ശബ്ദ റോക്കറ്റ്, ടെലിമെട്രി സിസ്റ്റം പ്രോഗ്രാമുകൾക്കായി ഇലക്ട്രോണിക്സും സോഫ്റ്റ്വെയറും വികസിപ്പിക്കുകയും ചെയ്തു.

1977 ൽ ജൂഡിത്ത് റെസ്നിക് പിഎച്ച്ഡി പൂർത്തിയാക്കുമ്പോൾ ഒരു പ്രൊഫഷണൽ എയർക്രാഫ്റ്റ് പൈലറ്റായി യോഗ്യത നേടിയിരുന്നു. നാസയിൽ ചേർന്നതിനുശേഷം നോർട്രോപ്പ് ടി -38 തലോണിന്റെ പൈലറ്റ് ആയിരുന്നു ജൂഡിത്ത്. ബഹിരാകാശയാത്രികനായ ജെറോം ആപ്റ്റ് അവളെ “മികച്ച പൈലറ്റും ബഹിരാകാശത്തെ മികച്ച ഓപ്പറേറ്ററുമാണ്” എന്ന് വിശേഷിപ്പിച്ചു.

ഡോക്ടറേറ്റ് ചെയ്തുകൊണ്ടിരിക്കുമ്പോൾ തന്നെ ജൂഡിത്ത് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ ലബോറട്ടറി ഓഫ് ന്യൂറോ ഫിസിയോളജിയിൽ ബയോമെഡിക്കൽ എഞ്ചിനീയറിംഗിന്റെ റിസർച്ച് ഫെലോ ആയി ജോലി ചെയ്തിരുന്നു. ഒരു ബയോമെഡിക്കൽ എഞ്ചിനീയർ എന്ന നിലയിൽ ജൂഡിത്ത് വിഷ്വൽ സിസ്റ്റങ്ങളുടെ ഫിസിയോളജിയിൽ ഗവേഷണം നടത്തി. 

1978 ജനുവരിയിൽ, ജൂഡിത്ത് റെസ്നിക്കിനെ 28 ആം വയസ്സിൽ നാസ ആസ്ട്രോനോട്ട് കോർപ്സിലേക്ക് റിക്രൂട്ട് ചെയ്തു. 8,000 അപേക്ഷകരിൽ നിന്ന് തിരഞ്ഞെടുത്ത ആറ് സ്ത്രീകളിൽ ഒരാളായിരുന്നു ജൂഡിത്ത്.

## അവലംബം

## കൂടുതൽ വായനയ്ക്ക്
**[[Riding Rockets|Riding Rockets: The Outrageous Tales of a Space Shuttle Astronaut]]* Publisher: Scribner 

## പുറത്തേക്കുള്ള കണ്ണികൾ
* Biography of Judith Resnik from NASA 
* January 1982 ''Pittsburgh Press'' article on Judith Resnik's planning her astronaut career
* Challenger's Enduring Mission  by Charles Atkeison
*Autograph Letter of Astronaut Judy Resnik  Shapell Manuscript Foundation
* 
* 
* 
* 
* Judith Resnik Autographed Letter

വർഗ്ഗം:1949-ൽ ജനിച്ചവർ
വർഗ്ഗം:1986-ൽ മരിച്ചവർ
വർഗ്ഗം:അമേരിക്കൻ ബഹിരാകാശസഞ്ചാരികൾ
വർഗ്ഗം:വനിതാ ബഹിരാകാശസഞ്ചാരികൾ